open-index/open-wikipedia-markdown huggingface dataset:
Nelli Differt

**Nelli Differt** (neiupõlvenimi **Paju**, sündinud 24. juulil 1990 Haapsalus) on Haapsalu vehklemisklubi En Garde epeevehkleja, juunioride maailmameister (2010) ja juunioride Euroopa meister (2007) naiskondlikus epeevehklemises.

Nelli Differt on lõpetanud 2009. aastal Haapsalu Wiedemanni Gümnaasiumi. 2012. aastal lõpetas ta füsioterapeudina ja 2022. aastal tervisteaduse magistrina Tartu Ülikooli kehakultuuriteaduskonna. 

## Sport
Ta harrastab epeevehklemist alates 2000. aastast, tema treener on Helen Nelis-Naukas.

### Individuaalvõistlus
Individuaalselt kuuluvad tema parimate saavutuste hulka pronksmedal juunioride EM-il (2009), hõbemedal U23 EM-il (2013) ja pronksmedal universiaadil (2015).

Ta on saanud juunioride maailma karikasarja kokkuvõttes 2010. aastal 5. koha ja maailma karikasarja *grand prix*' etapil 2022. aastal 2. koha.

Differt on tulnud 2013., 2017. ja 2022. aastal individuaalvõistluses Eesti meistriks.

2022. aasta vehklemise maailmameistrivõistlustel tuli Differt individuaalvõistluses 5. kohale.

2023. aasta Euroopa meistrivõistlustel saavutas Differt individuaalvõistluses pronksmedali.

2024. aasta suveolümpiamängudel sai ta 4. koha.

### Naiskondlik võistlus
Lisaks juunioride maailmameistriks (2010) ja juunioride Euroopa meistriks (2007) tulemisele on ta naiskondlikus epeevehklemises võitnud juunioride EM-il 2008. aastal pronksmedali, 2009. aastal hõbemedali ja 2013. aasta U23 EM-il pronksmedali. 

Ta on saanud maailma karikasarja etapil 2017. aastal 3. koha.

Differt on tulnud 2010., 2011., 2013., 2017., 2018., 2019., 2021., 2022., 2023. ja 2024. aastal naiskondlikuks Eesti täiskasvanute meistriks. 

## Tunnustus
* 2011 Eesti Vabariigi spordipreemia kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal
* 2015 Eesti Akadeemiline Spordiliidu parim naissportlane
* 2019 Läänemaa parim naissportlane 
* 2022 Läänemaa parim naissportlane
* 2023 Läänemaa parim naissportlane

## Isiklikku
Ta on töötanud 2014. aastast Läänemaa Haiglas füsioterapeudina. 

Nelli Differti abikaasa on Gunnar Differt. Tema vanemad on Andres ja Leelo Paju, tal on kaks venda.

## Viited

## Välislingid

* 
*Nelli Paju fie.ch lehel
*Nelli Differt: tahtsin ilusamat värvi medalit, aga ju siis pidi veel seda nälga alles jääma. Postimees, 17. juuni 2023.
*EM-pronks Differt: iga lill õitseb omal ajal. sport.delfi.ee, 18. juuni 2023.
*32 aastat hiljem. Nelli Differt: neljas koht on jama. Postimees, 29. juuli 2024.
Franklini maakond (Georgia)

**Franklini maakond** (*Franklin County*) on maakond USA-s Georgia osariigis. 

Maakonna halduskeskus on Carnesville.

Maakonna pindala on 690 km², millest 8 km² moodustab veepindala.

Elanike arv oli 2010. aasta rahvaloenduse järgi 22 084. Aastal 2000 oli elanike arv 20 285.

## Naabermaakonnad
* Stephensi maakond (põhjas)
* Oconee maakond (põhjas ja kirdes)
* Harti maakond (idas)
* Madisoni maakond (lõunas)
* Banksi maakond (läänes)

## Ajalugu
Franklini maakond moodustati 25. veebruaril 1784. aastal 9. Georgia maakonnana. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid

* Franklini maakonna koduleht (*inglise keeles*)
Franklini maakond (Arkansas)

**Franklini maakond** (*Franklin County*) on maakond USA-s Arkansase osariigis.

Maakonna halduskeskused on Ozark ja Charleston.

Maakonna pindala on 1605 km², millest 26 km² moodustab veepindala.

Elanike arv oli 2010. aasta rahvaloenduse järgi 18 125. Aastal 2000 oli elanike arv 17 771.

## Naabermaakonnad
* Madisoni maakond (põhjas)
* Johnsoni maakond (idas)
* Logani maakond (kagus)
* Sebastiani maakond (edelas)
* Crawfordi maakond (läänes)

## Ajalugu
Franklini maakond moodustati 19. detsembril 1837. aastal Crawfordi maakonna osast. Maakond on saanud nime poliitiku, teadlase ja leiutaja Benjamin Franklini järgi.

## Kaitsealad
* Ozarki metsakaitseala (osa)

## Viited

## Välislingid

* Franklini maakonna koduleht (*inglise keeles*)
Franklini maakond (Florida)

**Franklini maakond** (*Franklin County*) on maakond USA-s Florida osariigis. 

Maakonna halduskeskus  on Apalachicola ja suurim linn Eastpoint.

Maakonna pindala on 2687 km², millest 1277 km² moodustab veepindala.

Elanike arv oli 2010. aasta rahvaloenduse andmetel 11 549. Aastal 2000 oli elanike arv 11 057.

## Naabermaakonnad
* Liberty maakond (põhjas)
* Wakulla maakond (kirdes)
* Gulfi maakond (läänes)

## Ajalugu
Franklini maakond moodustati 8. veebruaril 1832 Jacksoni maakonna osast. Maakond on saanud nime poliitiku, teadlase ja leiutaja Benjamin Franklini järgi.

## Kaitsealad
* Apalachicola metsakaitseala (osa)
* St. Vincent National Wildlife Refuge (osa)

## Viited

## Välislingid

* Franklini maakonna koduleht (*inglise keeles*)
Starõje Bõgi

**Bõgõ** ehk **Starõje Bõgi** (vene keeles *Старые Быги*, udmurdi keeles **Быгы**) on küla Šarkani rajoonis Udmurtias. Asub 55 kilomeetrit Iževskist kirde pool. 

Külas asuvad alg- ja põhikool, lasteaed, tervisekeskus, klubi, raamatukogu ja kolhoos Vostok.

7. augustil 2013 valiti Bõgõ Helsingis toimunud Soome-Ugri Rahvaste Noorte Assotsiatsiooni kogunemisel 2014. aasta soome-ugri kultuuripealinnaks. 

## Viited

## Välislingid
*http://bygy.info
Franklini maakond (Illinois)

**Franklini maakond** (*Franklin County*) on maakond USA-s Illinoisi osariigi lõunaosas.
Maakonna halduskeskus on Benton ja suurim linn West Frankfort.

Maakonna pindala on 1117 km², millest 58 km² moodustab veepindala.

Elanike arv oli 2010. aasta rahvaloenduse järgi 39 561. Aastal 2000 oli elanike arv 39 018.

## Naabermaakonnad
* Jeffersoni maakond (põhjas)
* Hamiltoni maakond (idas)
* Saline'i maakond (kagus)
* Williamsoni maakond (lõunas)
* Jacksoni maakond (edelas)
* Perry maakond (läänes)

## Ajalugu
Franklini maakond moodustati 2. jaanuaril 1818. aastal Gallatini ja White'i maakonna osadest. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid

* Franklini maakonna koduleht (*inglise keeles*)
Franklini maakond (Indiana)

**Franklini maakond** (*Franklin County*) on maakond USA-s Indiana osariigis.
Maakonna halduskeskus on Brookville.

Maakonna pindala on 1013 km², millest 17 km² moodustab veepindala.

Elanike arv oli 2010. aasta rahvaloenduse järgi 23 087. Aastal 2000 oli elanike arv 22 151.

## Naabermaakonnad
* Fayette'i maakond (põhjas)
* Unioni maakond (kirdes)
* Butleri maakond (idas)
* Hamiltoni maakond (kagus)
* Dearborni maakond (lõunas)
* Ripley maakond (edelas)
* Decaturi maakond (läänes)
* Rushi maakond (loodes)

## Ajalugu
Franklini maakond moodustati 27. novembril 1811. aastal Clarki, Dearborni ja Jeffersoni maakonna osadest. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid

* Franklini maakonna koduleht (*inglise keeles*)
Franklini maakond (Idaho)

**Franklini maakond** (*Franklin County*) on maakond USA-s Idaho osariigis.

Maakonna halduskeskus ja suurim linn on Preston.

Maakonna pindala on 1731 km², millest 8 km² moodustab veepindala.

Elanike arv oli 2010. aasta rahvaloenduse järgi 12 786. Aastal 2000 oli elanike arv 11 329.

## Naabermaakonnad
* Oneida maakond (läänes)
* Bannocki maakond (loodes)
* Caribou maakond (põhjas)
* Bear Lake'i maakond (idas)
* Cache'i maakond (lõunas)

## Ajalugu
Franklini maakond moodustati 20. jaanuaril 1784. aastal Oneida maakonna osast. Maakond on saanud nime mormoonide juhi Franklin D. Richardsi järgi.

## Kaitsealad
* Cache'i metsakaitseala (osa)
* Caribou metsakaitseala (osa)

## Viited

## Välislingid

* Franklini maakonna koduleht (*inglise keeles*)
Euroopa Teaduste ja Kunstide Akadeemia

**Euroopa Teaduste ja Kunstide Akadeemia** (ladina keeles *Academia Scientiarum et Artium Europaea*) 
on sõltumatu Euroopa teadlaste ja kunstnike assotsiatsioon.

Akadeemia asutati 1990. aastal Austrias Salzburgis. Rajajateks loetakse Austria kardiokirurg Felix Ungerit, kardinal Franz Königit ja Saksa politoloog Nikolaus Lobkowiczit. Asutajaliikmeid oli kokku 69, põhiliselt Austriast ja Lõuna-Saksamaalt; üksikud ka mujalt, näiteks Poola ühiskonnategelane Jacek Woźniakowski ja Belgia ooperilavastaja Gerard Mortier.

Akadeemia president on Felix Unger. Nikolaus Lobkowicz on aupresident. Üks kolmest asepresidendist on Slovakkia Teaduste Akadeemia endine president Štefan Luby.

## Struktuur ja liikmeskond
Akadeemia liikmeskond on jaotatud seitsmesse klassi:

*I – Humanitaarteadused
*II – Meditsiin
*III – Kunst
*IV – Loodusteadused
*V – Sotsiaalteadused, õigusteadus ja majandusteadus
*VI – Tehnika- ja keskkonnateadused 
*VII – Maailma religioonid

Akadeemia põhikirja järgi on kolm liikmestaatust: tegevliige (*ordentliche Mitglieder*), auliige ja assotsieerunud liige (sealhulgas juriidilised isikud).

### Eestiga seotud akadeemia liikmed
*Humanitaarteaduste klassis: Andrus Park,  Arvo Krikmann, Peeter Tulviste ja Jaan Undusk.
*Arstiteaduste klassis: Ain-Elmar Kaasik ja Toomas-Andres Sulling.
*Klassis "Kunst": Jüri Arrak (2003).
*Loodusteaduste klassis: Jüri Engelbrecht, Kristjan Haller, Nikolai Kristoffel, Urve Miller, Eve Oja, Karl Rebane ja Toomas Tiivel.
*Tehnika- ja keskkonnateaduste klassis: Hillar Aben ja Jaan Kalda.
*Klassis "Maailma religioonid": Toomas Paul.

## Alma Mater Europaea
AMEU – Alma Mater Europaea – on 2010. aastal Salzburgis Euroopa Teaduste ja Kunstide Akadeemia egiidi all rajatud rahvusvaheline ülikool.

## Vaata ka
*Euroopa Teaduste ja Kunstide Akadeemia liikmete loend

## Viited

## Välislingid
*European Academy of Sciences and Arts  (inglise keeles)
Franklini maakond (Iowa)

**Franklini maakond** (*Franklin County*) on maakond USA-s Iowa osariigis.
Maakonna halduskeskus on Hampton.

Maakonna pindala on 1510 km², millest 3 km² moodustab veepindala.

Elanike arv oli 2010. aasta rahvaloenduse järgi 10 680. Aastal 2000 oli elanike arv 10 704.

## Naabermaakonnad
* Cerro Gordo maakond (põhjas)
* Butleri maakond (idas)
* Hardini maakond (lõunas)
* Wrighti maakond (läänes)

## Ajalugu
Franklini maakond moodustati 15. jaanuaril 1851 Chickasaw' maakonna osast. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid

* Franklini maakonna koduleht (*inglise keeles*)
Franklini maakond (Kansas)

**Franklini maakond** on maakond Ameerika Ühendriikides Kansase osariigi idaosas.

2010. aastal elas maakonnas 25 992 inimest. Maakonna keskus ja suurim linn on Ottawa (12 597 elanikku). Suuremad asulad on veel Wellsville (1631) ja Pomona (942).

Maakonna pindala on 1494 km².

## Naabermaakonnad
* Douglase maakond (põhjas)
* Johnsoni maakond (kirdes)
* Miami maakond (idas)
* Linni maakond (kagus)
* Andersoni maakond (lõunas)
* Coffey maakond (edelas)
* Osage'i maakond (läänes)

## Ajalugu
Franklini maakond moodustati 30. augustil 1855. Maakond on saanud nime poliitiku, teadlase ja leiutaja Benjamin Franklini järgi.

## Välislingid

* Franklini maakonna koduleht (*inglise keeles*)
Räsasjalad

**Räsasjalad** ehk **x-jalad** (*genua valga*) on inimese jalad, mille põlved kaarduvad sissepoole, nii et püstiasendis moodustavad sääred X-tähe alumist osa meenutava nurga. 

Räsasjalgu võib põhjustada näiteks rahhiit.
Franklini vald

**Franklini vald** (*Franklin Parish*) on 2. järgu haldusüksus (maakond) USA-s Louisiana osariigis.

Maakonna pindala on 1646 km², millest 31 km² moodustab veepindala.

Elanike arv oli 2010. aasta rahvaloenduse järgi 22 387. Aastal 2000 oli elanike arv 21 263.

## Naabermaakonnad
* Richlandi vald (põhjas ja loodes)
* Madisoni vald (kirdes)
* Tensasi vald (kagus)
* Catahoula vald (lõunas)
* Caldwelli vald (läänes)

## Kaitsealad
* Tensas River National Wildlife Refuge (osa)

## Ajalugu
Franklini vald moodustati 1843. aastal Carrolli, Catahoula, Madisoni ja Ouachita valla osadest. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid

* Franklini maakonna koduleht (*inglise keeles*)
Franklini maakond (Maine)

**Franklini maakond** (*Franklin County*) on maakond USA-s Maine'i osariigis. Geograafilised koordinaadid on 

Maakonna halduskeskus ja suurim linn on Farmington.

Maakonna pindala on 4518 km², millest 120 km² moodustab veepindala.

Elanike arv oli 2010. aasta rahvaloenduse järgi 30 768. Aastal 2000 oli elanike arv 29 467.

## Naabermaakonnad
* Somerseti maakond (kirdes)
* Kennebeci maakond (kagus)
* Androscoggini maakond (lõunas)
* Oxfordi maakond (edelas)

## Ajalugu
Franklini maakond moodustati 9. mail 1838. Maakond on saanud nime poliitiku, teadlase ja leiutaja Benjamin Franklini järgi.

## Viited

## Välislingid
Franklini maakond (Massachusetts)

**Franklini maakond** (*Franklin County*) on maakond USA-s Massachusettsi osariigis.

Maakonnal pole halduskeskust, suurim linn on Greenfield.

Maakonna pindala on 1877 km², millest 59 km² moodustab veepindala.

Elanike arv oli 2010. aasta rahvaloenduse järgi 71 372. Aastal 2000 oli elanike arv 71 535.

## Naabermaakonnad
* Windhami maakond (põhjas)
* Cheshire'i maakond (kirdes)
* Worcesteri maakond (idas)
* Hampshire'i maakond (lõunas)
* Berkshire'i maakond (läänes)

## Ajalugu
Franklini maakond moodustati 24. juunil 1811. aastal Hampshire'i maakonna osast. Maakond on saanud nime poliitiku, teadlase ja leiutaja Benjamin Franklini järgi.

1997. aastal hääletas maakonna valitsus (County Commission) iseenda likvideerimise poolt, kuna Uus-Inglismaa osariikides on maavalitsused traditsiooniliselt väikese võimuga ja tähtsaimaks kohalikuks omavalitsuseks on vallad ise. Sestpeale eksisteerib maakond ainult statistilise üksusena.

## Kaitsealad
* Silvio O. Conte National Fish and Wildlife Refuge (osa)

## Viited

## Välislingid
X-bosonid

**X-bosonid** on hüpoteetilised elementaarosakesed, mida postuleerivad Suur Ühendus, Georgi-Glashow' mudel ja mõned teised kontseptsioonid, mis ei mahu osakestefüüsika standardmudeli raamidesse. Koos Y-bosonitega moodustavad nad leptokvargid – leptonite ja kvarkide üksteiseks muundumist vahendavad kalibratsioonibosonid. Arvatakse, et need eksisteerisid Universumi väga varajases arengustaadiumis. Nende massi peetakse väga suureks.  

X-bosonite olemasolu ei ole seni eksperimentaalset kinnitust leidnud.

## Nimekiri
Kuus X-bosonit postuleerisid esimest korda Jogesh Pati ja Abdus Salam koos kuue Y-bosoniga  SU(4)-mudelis, milles neljandaks värvilaenguks võeti leptonlaeng. Neil on täisarvuline spinn 
(0 või 1) ning elektrilaeng ja värvilaeng:

## Märkused
Jan Vertonghen

**Jan Bert Lieve Vertonghen** (sündinud 24. aprillil 1987 Sint-Niklaasis) on Belgia jalgpallur, kes mängib kaitsjana Portugali kõrgliiga klubis Lissaboni Benfica.

Aastatel 2012–2020 mängis ta Inglismaa Premier League'i klubis Tottenham Hotspur. Enne Tottenhami siirdumist mängis ta pikka aega Hollandi kõrgliiga klubis Ajaxis. 2012. aastal valiti ta Hollandi aasta jalgpalluriks.

2012. aasta juulis suundus ta 12 miljoni euro eest Tottenhami. Esimesel hooajal Inglismaa kõrgliigas lõi ta 34 mängus kokku neli väravat ning valiti kõrgliiga hooaja sümboolsesse koosseisu. 

Hooajal 2017–2018 valiti ta Tottenhami aasta mängijaks ning valiti lisaks Inglismaa kõrgliiga hooaja sümboolsesse koosseisu.

2020. aasta augustis sõlmis ta kolmeaastase lepingu Lissaboni Benficaga.

## Koondisekarjäär
2007. aasta kuulus ta Belgia noortekoondisse Euroopa alla 21-aastaste meistrivõistlustel.

Debüüdi Belgia rahvuskoondises tegi Vertonghen 2. juunil 2007 mängus Portugali vastu. Esimese värava Belgia koondise särgis lõi ta 12. augustil 2009 sõprusmängus Tšehhi vastu.

2008. aasta suveolümpiamängude jalgpalliturniiril kuulus ta Belgia koondisse. Belgia sai turniiril neljanda koha.

2014. aasta maailmameistrivõistluste viimases alagrupimängus lõi ta värava Lõuna-Korea vastu.

Vertonghen kuulus Belgia koondisse ka 2016. aasta Euroopa meistrivõistlustel.

2018. aasta maailmameistrivõistluste kaheksandikfinaalis lõi ta värava Jaapani vastu.

## Saavutused
;Ajax
*Eredivisie: 2010–11, 2011–12
*KNVB Cup: 2006–07, 2009–10

## Viited

## Välislingid

* Profiil Tottenham Hotspur FC kodulehel
*Jan Vertonghen – ESPN
XL

**XL** (inglise väljendist *extra large* 'ekstra suur') on rahvusvaheline rõivasuurus, millele vastavad järgmised mõõdud ja suurused:
*lastel 
**Euroopa rõivasuurus 188
**kehapikkus 183–188 cm
**rinnaümbermõõt 91–95 cm
**tüdrukutel
***vööümbermõõt 72–75 cm
***puusaümbermõõt 100–105 cm
**poistel
***vööümbermõõt 77–81 cm 
***puusaümbermõõt 96–100 cm
*meestel 
**normaalne suurus 54
***aluspükste suurus 6 
***rinnaümbermõõt 106–109 cm
*** vööümbermõõt 100–104 cm
***istmikuümbermõõt 110–113 cm
***kehapikkus 180–184 cm
**lühike suurus (jässakas) 27
***rinnaümbermõõt 109–112 cm
*** vööümbermõõt 101–106 cm
***istmikuümbermõõt 121–124 cm
***kehapikkus 177–180 cm
**kõhusuurus (normaalne) 55
***rinnaümbermõõt 108–111 cm
*** vööümbermõõt 112–117 cm
***istmikuümbermõõt 116–119 cm
***kehapikkus 172–176 cm
**pikk suurus (sihvakas) 106
***rinnaümbermõõt 104–107 cm
*** vööümbermõõt 90–93 cm
***istmikuümbermõõt 108–111 cm
***kehapikkus 186–190 cm
*naistel
**lühisuurus (alla 164 cm) 24 või 25
**normaalne suurus (alla 170 cm) 48 või 50
**pikksuurus (üle 170 cm) 96 või 100
**ülaosa 110 või 116
**alaosa 94 või 100
**õlalaius 14 cm
**varrukapikkus 61 või 62 cm
**ülalaius 108–119 cm
**pihalaius 91–102 cm
**puusalaius 113–122 cm
**püksipikkus 111 või 112 cm
XMM-Newton

**XMM-Newton** (XMM tähendab *X-ray Multi Mirror* 'mitmikröntgenpeegel') on ESA kosmose-röntgenobservatoorium, Maa tehiskaaslane. 

See saadeti 10. detsembril 1999 kanderaketi Ariane 5G abil Guyana Kosmosekeskusest ekstsentrilisele elliptilisele Maa-lähedasele orbiidile. Praegusel korrigeeritud orbiidil on perigee Maast 15 415 km kaugusel ja apogee 105 665 km kaugusel. Observatooriumi oli ette nähtud töös hoida 2014. aasta lõpuni. 

Tehiskaaslase pikkus on 11 meetrit ja mass 4 tonni. Tegu on ESA seni suurima teadussatelliidiga. 

XMM-Newtoni ülesanne on otsida kosmosest röntgenikiirguse allikaid, sealhulgas supernoovade jäänuseid, neutrontähti, pulsareid ja kvasareid.

Observatooriumis on kolm paralleelset röntgenteleskoopi (Wolter). Nendega suudetakse avastada ka väga nõrka röntgenikiirgust. Seal on kolm korraga töötavat pooljuhtdetektorit, kaks spektromeetrit, millega saab registreerida kiirgust energiavahemikus 0,35–2,5 keV, ning esimest korda ka optiline teleskoop.

Aastal 2007 avaldas ESA XMM-Newtoni andmete põhjal seni suurima kosmiliste röntgenikiirgusallikate kataloogi "2XMM", milles on loetletud 247 000 allikat ning mis katab 1% taevast. 

## Viited

## Välislingid
*Koduleht ESA saidil
XP

**XP** on mitmetähenduslik lühend:
**eXPerience* ('kogemus'), näiteks operatsioonisüsteem Windows XP
***[[Kristuse monogramm]]**
*...
Kristogramm

**Kristogramm** ehk **Kristuse monogramm** (ladina keeles *Monogramma Christi*) on Kristuse üks sümboleid varakristlikus kunstis, monogramm või tähekombinatsioon, mis on moodustatud lühendina Kristuse nime esimestest tähtedest. Kristogramm on varaseim kristlik embleem, sest vanimad neist olid kasutusel juba enne risti.

## Peamised kristogrammid
### ΧΡ
Levinuim kristogramm on nn Constantinuse rist ehk hii-roo (☧) märk, moodustatud Kristuse nime χριστός kahest esitähest hii (Χ) ja roo (Ρ). See märk oli Constantinus Suure labarumil alates 312. aastast ja esineb juba 4. sajandil Constantinuse müntidel ja varakristlikus kunstis.

Rom, Calixtus-Katakomben, Steintafel mit Christussymbol "Chi Rho".jpg|Seina uuristatud kristogramm Calixtuse katakombides Roomas
Chrisme Colosseum Rome Italy.jpg|Hii-roo 4. sajandi sarkofaagil Roomas
Chrismon Sancti Ambrosii.jpg|Hii-roo koos alfa ja oomegaga püha Ambrosiuse ajast Milano toomkirikus

 
### IX ja ΙΗ
Sarnased, kuid harvem esinevad vormid on IX nime Ἰησοῦς (ὁ) Χριστός, 'Jeesus Kristus' esitähtedest ja ΙΗ nime ΙΗΣΟΥΣ 'JEESUS' esitähtedest.

### INRI
INRI on lühend, mis evangeeliumi järgi kirjutati Kristuse ristile kinnitatud tahvlile ja mis on ladinakeelse väljendi IESVS·NAZARENVS·REX·IVDÆORVM (Jesus Nazarenus, Rex Judaeorum - "Jeesus Naatsaretist, juutide kuningas") esitähed.

### ΙΧΘΥΣ
'''ΙΧΘΥΣ''' (kreeka keeles *ichthys* 'kala') on akrostihhon kreekakeelsest fraasist "Jeesus Kristus, Jumala poeg, Päästja"

### ICXC
ICXC on akronüüm Jeesus Kristuse kreekakeelse nime ΙΗΣΟΥΣ ΧΡΙΣΤΟΣ esimestest ja viimastest tähtedest nii, et kreeka sigma on asendatud ladina kirjast laenatud C-vormiga. See akronüüm koos horisontaalsete lühendimärkidega tähepaaride kohal esineb õigeusu ikoonidel.

### IHS
IHS on ladinakeelne vorm Jeesuse nime  ΙΗΣΟΥΣ kahest esimesest ja viimasest tähest ΙΗΣ (ioota-eeta-sigma).

## Vaata ka
* Staurogramm
* *[[nomina sacra]]*
* Kristlik sümboolika

## Viited
Chuck Schumer

**Charles Ellis Schumer** (sündinud 23. novembril 1950 Brooklynis New Yorgis) on Ameerika Ühendriikide poliitik, Demokraatliku partei liige. Ta on senati liige aastast 1999. 

16. novembril 2016 valiti Schumer senati vähemuse juhiks (senatis opositsioonis olevate demokraatide fraktsiooni esimeheks).
Kirsten Gillibrand

**Kirsten Elizabeth Rutnik Gillibrand** (sündinud 9. detsembril 1966 Albanys) on Ameerika Ühendriikide poliitik, Demokraatliku partei liige. Ta on senati liige aastast 2009.
Ernest Hollings

**Ernest Frederick Hollings** (1. jaanuar 1922 Charleston, Lõuna-Carolina – 6. aprill 2019) oli Ameerika Ühendriikide poliitik, Demokraatliku partei liige. Ta oli senati demokraatide liider aastail 1966–2005. 

Ta oli aastatel 1959–1963 Lõuna-Carolina kuberner. Enne seda oli ta asekuberner.
Orrin Hatch

**Orrin Grant Hatch** (22. märts 1934 Pittsburgh – 23. aprill 2022) oli Ameerika Ühendriikide poliitik, Vabariikliku partei liige. Ta oli senati liige alates 1977. aastast 3. jaanuarini 2019. Ta oli alates 2015. aasta jaanuarist kuni jaanuarini 2019 senati president *pro tempore*.
Oliver Twist

**"Oliver Twist"** (inglise keeles alapealkirjaga "The Parish Boy's Progress") on inglise kirjaniku Charles Dickensi teine romaan, mille esmakordselt avaldas Richard Bentley 1838. aastal.

Raamatu peategelane on orb Oliver Twist, kes elab rasket elu vaeslaste varjupaigas, kust saadetakse üleastumise pärast surnumatja abiliseks. Ta satub sekeldustesse ja põgeneb Londonisse, kus kohtub vargapoiste jõugu juhiga. Teadmata midagi nende seadusrikkumistest, juhatatakse Oliver varaste õpetaja Fagini juurde.

Dickens kujutas "Oliver Twistis" kurjategijate elu ilma romantikata. Raamat paljastas paljude orbude jõhkrat kohtlemist Londonis, kutsudes esile rahvusvahelise reaktsiooni. Alapealkiri "The Parish Boy's Progress" viitab John Bunyani teosele "Palveränduri teekond" ja 18. sajandi karikaturisti William Hogarthi gravüürisarjadele "A Rake's Progress" ja "A Harlot's Progress."

Raamatu põhjal on tehtud mitu filmi ja arvukalt teatrilavastusi. Eesti keeles on see ilmunud Hans Freimanni (1927), Koidu Reimi (1964) ja Jana Linnarti tõlkes (2001, adapteeritud versioon).
Ilkka Hanski

**Ilkka Aulis Hanski** (14. veebruar 1953 – 10. mai 2016) oli soome ökoloog.

Ta oli Helsingi Ülikooli metapopulatsioonide uurimisrühma juht.

## Teadus
Ilkka Hanski tegi väljapaistvaid uurimusi bioloogilise mitmekesisuse ehk elurikkuse ja eriti metapopulatsiooni bioloogia aladel. Paljud tema metapopulatsioonide bioloogia uurimused olid aluseks elurikkuse ja maastike kaitse korraldamisele. Hanski ühendas ökoloogilised, molekulaarsed, matemaatilised ja teoreetilised lähenemised ühe uurimisküsimuse ümber.

## Teosed eesti keeles
* Hanski, Ilkka 2018. *Sõnumeid saartelt: Elurikkuse ilmatuur*. (Roheline Raamat Tõlkinud Lauri Laanisto.) Tallinn: Varrak

## Tunnustus
* Balzani auhind (2000)
* Crafoordi auhind bioteadustes (2011)

### Valitud akadeemiatesse
* Academia Europaea (1998)
* Rootsi Kuninglik Teaduste Akadeemia (2000)
* Soome Teaduste Akadeemia (2001)
* Leopoldina (2002) 
* Londoni Kuninglik Selts (2005)
* Ameerika Kunstide ja Teaduste Akadeemia (2006)
* Soome Teadusselts (2006)
* USA Rahvuslik Teaduste Akadeemia (2010)

## Viited

## Välislingid
* Professor Ilkka Hanski sai kõrgelt hinnatud väike-Nobeli
XS

**XS** (inglise väljendist *extra small* 'ekstra väike') on rahvusvaheline rõivasuurus, millele vastavad järgmised mõõdud ja suurused:
*lastel 
**Euroopa rõivasuurus 140
**kehapikkus 135–140 cm
**rinnaümbermõõt 67–71 cm
**tüdrukutel
***vööümbermõõt 60–62 cm
***puusaümbermõõt 72–76 cm
***vanus kuni 9,5
**poistel
***vööümbermõõt 60–62 cm 
***puusaümbermõõt 72–76 cm
**vanus kuni 9,8
*meestel 
**normaalne suurus 46
***aluspükste suurus 4
***rinnaümbermõõt 90–93 cm
*** vööümbermõõt 78–81 cm
***istmikuümbermõõt 94–97 cm
***kehapikkus 168–173 cm
**lühike suurus (jässakas) 23
***rinnaümbermõõt 93–96 cm
*** vööümbermõõt 85–88 cm
***istmikuümbermõõt 101–104 cm
***kehapikkus 166–170 cm
**pikksuurus (sihvakas) 90
***rinnaümbermõõt 88–91 cm
*** vööümbermõõt 74–77 cm
***istmikuümbermõõt 92–95 cm
***kehapikkus 175–179 cm
*naistel
**lühisuurus (alla 164 cm) 16 või 17
**normaalne suurus (alla 170 cm) 32 või 34
**pikksuurus (üle 170 cm) 64 või 68
**ülaosa 76 või 80
**alaosa 60 või 63
**õlalaius 12 cm
**varrukapikkus 58 või 59 cm
**ülalaius 74–81 cm
**pihalaius 58–64 cm
**puusalaius 80–89 cm
**püksipikkus 103 või 104 cm
XXS

**XXS** (inglise väljendist *extra extra small* 'ekstra ekstra väike') on rahvusvaheline rõivasuurus, millele vastavad järgmised mõõdud ja suurused:
*lastel 
**Euroopa rõivasuurus 128
**kehapikkus 123–128 cm
**rinnaümbermõõt 61–65 cm
**tüdrukutel
***vööümbermõõt 57–59 cm
***puusaümbermõõt 66–70 cm
***vanus kuni 7,6
**poistel
***vööümbermõõt 57–59 cm 
***puusaümbermõõt 66–70 cm
**vanus kuni 7,5
*meestel 
**normaalne suurus 44
***aluspükste suurus 4
***rinnaümbermõõt 86–89 cm
*** vööümbermõõt 74–77 cm
***istmikuümbermõõt 90–93 cm
***kehapikkus 166–170 cm
**lühisuurus (jässakas) 22
*naistel
**ülaosa 68 või 72
**keskosa 52 või 56
**alaosa 76 või 80
Henrik Meinander

**Carl Henrik Meinander** (sündinud 19. mail 1960 Helsingis) on soomerootsi ajaloolane.

Ta on Helsingi Ülikooli ajalooprofessor. Teadlasena on ta uurinud Põhjamaade (eelkõige Soome) ja Šotimaa ajalugu. Lisaks on tal uurimusi sotsioloogia ja kunstiajaloo alal.

## Tunnustus
*2002 – valiti Rootsi Kuningliku Teaduste Akadeemia välisliikmeks
*2003 – valiti Soome Teadusseltsi liikmeks
*2007 – Rootsi Akadeemia auhind Svenska Akademiens Finlandspris (panuse eest Soome rootsikeelsesse kultuurikeskkonda)

## Välislingid
*
Xai-Xai

**Xai-Xai** [šai-šai] (1928. aastani *Chai-Chai*; 1928–1975 João Belo auks *Vila de João Belo* ehk *João Belo* ehk *Vila João Belo*) on linn Mosambiigi lõunaosas, Limpopo jõe suudme juures India ookeani ääres, Gaza provintsi ja Xai-Xai ringkonna halduskeskus.

2007. aasta rahvaloenduse järgi oli elanike arv 116 343.

Linnas on india pähklite töötlemise tehas sadam ja lennujaam.  

Kesklinnast 10 km kaugusel on Xai-Xai rand, mis on turismisihtkoht. 

Xai-Xai on katoliku kiriku Xai-Xai piiskopkonna keskus. 

Veebruaris 2000 sai linn Limpopo üleujutuse (2000. aasta Mosambiigi üleujutus) tõttu tugevalt kannatada.
João Belo

**João Belo** (27. september 1878 Leiria – 3. jaanuar 1928 Lissabon) oli Portugali sõjaväelane, koloniaalametnik ja poliitik.

Aastatel 1895–1925 tegutses ta Mosambiigis. Juulis 1926 nimetati ta asumaade ministriks. 

Xai-Xai linn kandis 1928–1975 tema nime.

## Välislingid
*Lühibiograafia ja foto
Catherine Césarsky

**Catherine Jeanne Césarsky** (sündinud 24. veebruaril 1943 Ambrazacis Prantsusmaal) on prantsuse astronoom, mitme teaduste akadeemia liige.

Ta  on tuntud oma teadusuuringutega nüüdisaegse astrofüüsika mitmes keskses valdkonnas. Teaduskarjääri esimeses pooles on ta uurinud kosmilise kiirguse levimist ja koostist. Teises pooles on tal olulisi saavutusi infrapunaastronoomias.

## Haridus- ja töökäik
Césarsky sündis Prantsusmaal, elas ja lõpetas ülikooli Argentinas, kaitses doktoriväitekirja 1971. aastal Ameerika Ühendriikides Harvardi Ülikoolis ning töötas seejärel California Tehnoloogiainstituudis. Aastal 1974 jätkus Césarsky karjäär juba Prantsusmaal.

Aastatel 1999–2007 oli ta Euroopa Lõunaobservatooriumi direktor. Järgnevatel aastatel juhtis ta presidendina Rahvusvaheline Astronoomiauniooni  tööd (2006–2009).

## Tunnustus
*2009 – Prantsuse Astronoomiaseltsi  auhind Prix Jules Janssen
*2010 – Genfi Ülikooli audoktor 

#### Valitud teadusakadeemiate liikmeks
*1997 – Rahvusvaheline Astronautika Akadeemia
*2000 – Academia Europaea 
*2007 – Prantsuse Teaduste Akadeemia 
*2004 – USA Rahvuslik Teaduste Akadeemia 
*2005 – Londoni Kuninglik Selts 
*2005 – Rootsi Kuninglik Teaduste Akadeemia
Laekvere mõis

**Laekvere mõis** (saksa keeles *Ladigfer, Laydickfer*) oli Moora mõisa kõrvalmõis Simuna kihelkonnas, tänapäeva Laekvere aleviku lähedal Vinni vallas Lääne-Viru maakonnas.
## Ajalugu
Laekvere mõisat (*Ladigfer, Laydickfer*) on esmamainitud 1547. aastal. Mõis asutati Laekvere külast umbes ühe kilomeetri kaugusel Laekvere–Paasvere tee lähedusse. Laekvere mõisa maadega piirnesid Paasvere, Moora, Rahkla ja Muuga mõisa maad. Laekvere mõis oli üks väiksemaid.

Laekvere mõis ja küla kuulusid algselt Dückerite suguvõsale, mõis oli Johan Dückeri pärusmõis, pärast viimase surma kuulus see tema pärijatele. Aastatel 1636–1652 olid mõisa omanikeks Reinhold ja Hans Dreyer 1653. aastal müüs Määri mõisa omanik Hans Dreyer Laekvere/Layssveri mõisa ja küla ning Heddelli küla Georg von Stahlenile (Staal). 17. sajandi viimasel veerandil läksid Laekvere mõisa maad võlgade tõttu võlausaldajate kätte. Peamised olid Gideon von Focki ja Hermann von Rosenbachi immissioonid. 1710. aastal päris mõisa Hans Heinrich von Fock. Aastatel 1710–1746, oli mõisa omanik Heinrich von Schaneberg, kes oli ühtlasi ka Vahastu ja Mündi mõisa omanik.

1744. aastal ostis mõisa Michael Hahn, kelle lesk Juliane Brütten on mõisa omanikuna märgitud aastatel 1750, 1765, 1774. Tema surma järl päris mõisa tema poeg insenerkapten Ernst von Hahn (1737–1809), keda on omanikuna märgitud 1782. aastal. E. von Hahni surma järel päris mõisa tema lesk, Palamuse koguduse pastori Christian Bernhard Oldekopi tütar Hedwig Helene von Hahn. 1843. aastal päris mõisa eelmiste poeg Wilhelm August von Hahn, kelle lesk Helene Sophie Charlotte von Hahni (sünd Uexküll-Güldenband) müüs Laekvere mõisa Johannes Stähleyle 1876. aastal.

1888. aastal ostis mõisa 26 000 hõberubla eest pärilik aukodanik Arthur Bosse, kes kinkis selle 1891. aastal oma pojale Arthur Bossele.

1892. aastal omandas mõisa 30 000 rubla eest parun Woldemar Karl Otto Alexander von Stackelberg ning sellest ajast alates kuni 1919. aasta maareformini oli Laekvere mõis Moora mõisa kõrval- ehk karjamõis. 1900. aastal kinkis Woldemar Karl Otto Alexander von Stackelberg Laekvere mõisa oma pojale Otto Friedrich von Stackelbergile († 17.07.1909). 1913. aastal O. F. von Stackelbergi pärijate vahelisel kokkuleppel päris Laekvere mõisa 29 842 rubla eest vabahärra Heinrich von Stackelberg (1869–1933). 1914. aastal eraldati Moora ja Lõusa mõisaste küljest osa Kolkjärvest ja liideti Laekverega (279 tessatiini). Laekverest eraldati 42 tessatiini ja liideti Heinrich Alexander von Stackelbergile kuuluva Ädara poolmõisaga (Eddara).

## Vaata ka
*Stackelberg

## Viited

## Välislingid
*
*Laekvere mõis (Simuna khk), Kinnistute register Eesti Rahvusarhiivis
Jean Bourgain

**Jean Bourgain** (28. veebruar 1954 Oostende – 22. detsember 2018 Bonheiden, Belgia) oli Belgia matemaatik, Fieldsi medali kavaler ja matemaatikaalase läbimurde auhinna laureaat.

Bourgain sai 1977. aastal Brüsseli Vabast Ülikoolist doktorikraadi. Habiliteerus 1979. aastal ja kaks aastat hiljem valiti sama ülikooli matemaatikaprofessoriks.

1985. aastast jätkus Bourgaini teaduskarjäär korraga kahel mandril: Ameerikas Illinoisi Ülikoolis Urbana-Champaignis (1985–2006) ja Euroopas Pariisi lähistel asuvas uurimisinstituudis Institut des hautes études scientifiques (1985–1995). Bourgain oli aastatel 1985–1995 Institut des Hautes Études Scientifiquesi ja alates 1994. aastast Princetonis asuva Institute for Advanced Study professor. Tema peamised uurimisvaldkonnad olid matemaatiline analüüs, Banachi ruumide geomeetria, harmooniline analüüs, arvuteooria ja kombinatoorika. Tema poolt on uurimusi ka mittelineaarsete diferentsiaalvõrrandite alal.

## Tunnustus

*1994 – Fieldsi medal 
*2010 – Shaw' auhind matemaatikas 
*2012 – Crafoordi auhind matemaatikas  
*2017 – Läbimurde auhind matemaatikas

#### Valitud teadusakadeemiate liikmeks
*2000 – Prantsuse Teaduste Akadeemia 
*2000 – Poola Teaduste Akadeemia 
*2008 – Academia Europaea 
*2009 – Rootsi Kuninglik Teaduste Akadeemia 
*2011 – USA Rahvuslik Teaduste Akadeemia 

Ta oli valitud ka Belgia Flaami Kuningliku Teaduste ja Kunstide Akadeemia liikmeks

## Välislingid
*Jean Bourgain Institute for Advanced Study kodulehel ( inglise keeles)
Ṣàngó

**Ṣàngó** (portugalipäraselt **Xangô**, hispaaniapäraselt **Changó**, inglispäraselt **Shango**, prantsuspäraselt **Shangô**) on joruba usundis ja sellel põhinevates afroameerika usundites jumal (*[[Òrìşà]]*). Ta on taevaisa, äikesejumal ja jorubate esivanem. Kariibi mere piirkonna *[[santería]]* usundis on ta peafiguur, kes esindab Lääne-Aafrika ojosid.
Kissa (Simuna)

**Kissa** oli küla Simuna kihelkonnas Määri ja Sirevere vahel.

1786. aastal asutati sinna külakool.

Kui Sireverest Avanduse-Rahkla teelõigule minna, jääb Kissa paremale. Kissa külast pärit Ester Laos on kirjutanud romaani "Õhtuks
koju", mille tegevus toimub küla ja ümbruskonna ainetel 1980. aastatel.

19. septembril 1944 süütasid küla ülelendavad Vene lennukid.

## Viited
Mariküla (Simuna)

**Mariküla** oli küla Simuna kihelkonnas Vassivere ja Venevere vahel.

1977 liideti Laekvere külanõukogus 34 asulat sh. Mariküla. 

## Viited
Savilepa

**Savilõpe** või ka **Savilepa** (18. sajandi kaartidel *Sawwilep*) oli küla Simuna kihelkonnas Luusika ja Venevere vahel.

1977 liideti Laekvere külanõukogus 34 asulat sealhulgas Savilõpe. 

## Viited
Villem Normann

**Villem Normann** (sünnijärgne nimi **Wilhelm Normann**; 1812–1906) oli eesti haridustegelane ja Simuna kihelkonnakooli juhataja ning tõlkija.

## Elulugu
Villem Normann sündis Põlula mõisavalitseja Jakob Normanni pojana. Ta õppis Rakvere alg- ja kreiskoolis, mille lõpetamise järel töötas isa juures. 20-aastase noormehena asus ta Simuna kihelkonda kogudusse  Simuna Siimona ja Juuda kiriku köstriks.  1832. aastal asutas ta oma majas väikese kooli, mille 1835. aastal muutis Simuna kihelkonnakooliks, mis töötas pidevalt 52 aastat ja milles ta kösterkooliõpetaja ametit pidas ühtejärge 60 aastat. 

Lisaks õpetajatööle, koostas V. Normann ka kooliraamatuid ning tegeles ka tõlkimisega, ta tõlkis üle 30 vaimuliku raamatu, peamiselt tõlkeid saksa keelest. V. Normann asutas Simunas ka segakoori ja meeskoori (1882).

Villem Normann suri Simunas ja maeti Simuna kirikuaeda.  

## Teosed
*“Uus Vennekele õppimise- raamat. Essimeseks õppimiseks iseärranis lastele ja kõikidele neile, kes Vennekeelt sovivad õppida räkima, luggema ja kirjutama”. Tartu, 1873, 72 lk.
*“Veike arvamise ramat. Valla kolide heaks väljaantud. Essimenne jaggo.” Tartu 1873, 47 lk. 
*“Veike arvamise raamat. Valla koolide heaks iseäranis neile valmistatud, kes vast hakavad rehkendamist õpima. Esimene jägu.” Tartu 1882, 27 lk.
*“Õppetus koli-piddamisest ning laste kasvatamisest iseärranis koolmeistrite ja lastevanemate heaks, õppetuseks ning juhhatamiseks väljaantud.” Tartu 1873, 126 lk.
## Isiklikku
Villem Normanni vend oli orelimeister Gustav Normann (1821–1893).
## Välislingid
*Wilhelm Normann: Wäike Lauarahwa raamatuke, Meie Kirik.ee
*Simuna Wilhelm Normanni Mälestustahvel Simuna kiriku seinal, Eesti monumentide e-kataloog
Laurissaare

**Laurissaare** (kaartidel *Laurisaar*) oli küla Tartumaa Torma kihelkonna, hilisema Avinurme kihelkonna põhjaosas Kaasiksaarest idas endise Regisaare (18. sajandi kaartidel *Raggisaar*) küla lähedal.

Küla liideti 1977. aastal Paadenurmega

## Viited
Noavere

**Noavere** (kaartidel *Nawerre*) oli küla Simuna kihelkonna põhjaosas Muuga mõisast edelas.

Mõisahärra Peter Gustav von Uexküll-Güldenbandt ehitas Muuga–Noavere külla 1839. aastal koolimaja.

1949. aastal asutati külas kolhoos "Tõusev Võit".

Noavere külas oli 1956. aastal asutatud raamatukogu, mis alates 1987. aastast asub Muuga keskuses.

1977. aastal liideti Noavere küla Muuga külaga.

## Viited
Rebuoja

**Rebuoja** küla (vanadel kaartidel *Raboja*) Simuna kihelkonnas võis olla 18. sajandil hilisema samanimelise kõrtsi ja Kolgissoo küla kohal.

Rebuoja kõrts paiknes Tammiku ja Hirla küla vahelise tee ääres. Koht on saanud nime samanimelise oja järgi, mis suubus Tammiku järve.

## Vaata ka
*Väike-Tammiku
*Kolgissoo raba

## Viited
Xánthi

**Xánthi** (kreeka keeles Ξάνθη, türgi keeles İskeçe, bulgaaria keeles Скеча) on linn Kreekas Ida-Makedoonia ja Traakia piirkonnas Lääne-Traakias, Xánthi maakonna ja Xánthi valla keskus. Xánthi asula kuulub Xánthi vallaüksuse Xánthi vallakogukonda. 

Elanike arv on 56 122 (2011. aasta rahvaloendus). 

Xánthi on õigeusu kiriku Xánthi piiskopkonna keskus. 

Xánthi on tubakakaubanduse ja -töötlemise keskus. Seal on tekstiili- ja kunstainetööstuse ettevõtted ning suhkruvabrik.
Xánthi vallakogukond

**Xánthi vallakogukond** (kreeka κοινότητα Ξάνθης) on vallakogukond Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuse  Xánthi vallas Xánthi vallaüksuses.  

Elanike arv on 56 151 (2011. aasta rahvaloendus). 

Selles on 3 asulat (elanike arvud 2011. aasta rahvaloenduse järgi):
*Moní Kalamoús (2)
*Moní Taxiarchón (27)
*Xánthi (56 122)
André Schürrle

**André Horst Schürrle** (sündinud 6. novembril 1990 Ludwigshafen am Rheinis) on endine Saksamaa jalgpallur, kes mängis mitmes Saksamaa, Inglismaa ja Venemaa klubis ning Saksamaa jalgpallikoondises ründajana.

Augustis 2009 tegi Schürrle tegi debüüdi Saksamaa Bundesligas klubi 1. FSV Mainz 05 koosseisus. 2011. aastal kolis Schürrle Leverkuseni Bayerisse, sõlmides klubiga lepingu viieks aastaks.

25. juunil 2013 teatas Londoni Chelsea Schürrle ostmisest. Inglismaa Premier League'is mängis Schürrle poolteist aastat enne üleminekut Wolfsburgi. 2016. aastal liitus ta Dortmundi Borussiaga. Hooajal 2018–2019 mängis ta Dortmundi Borussiast laenul Fulhamis ja hooajal 2019–2020 Moskva Spartakis.

## Koondisekarjäär
Debüüdi Saksamaa rahvuskoondises tegi Schürrle 17. novembril 2010 sõprusmängus Rootsi vastu. Samas mängus tegi oma debüüdi ka Mario Götze. Schürrle ja Götze oli esimesed Saksamaa rahvuskoondislased, kes olid sündinud pärast Saksamaa taasühinemist.

Esimese värava lõi Schürrle rahvuskoondises 29. mail 2011 sõprusmängus Uruguay vastu.

Ta kuulus Saksamaa koondisse 2012. aasta Euroopa meistrivõistlustel, kus ta tegi kaasa kahes mängus: 17. juunil viimases alagrupimängus Taani vastu, kus ta tuli mängu vahetusest, ja 22. juunil veerandfinaalimängus Kreeka vastu, kus ta alustas algkoosseisus.

Ta kuulus Saksamaa koondisse 2014. aasta maailmameistrivõistlustel, mil Saksamaa tuli maailmameistriks. 30. juunil toimunud kaheksandikfinaalimängus Alžeeriaga pääses ta mängu teise poolaja alguses ning lõi lisaaja teisel minutil mängu avavärava. 8. juulil toimunud poolfinaalmängus võideti Brasiiliat 7:1. Schürrle lõi teisel poolajal Saksamaa kaks viimast väravat. 13. juulil toimunud finaalmängus tuli ta mängu 31. minutil vahetusest Christoph Krameri asemele. Lisaaja teisel poolel andis ta Götzele väravasöödu, kelle värav tõi Saksamaale 1:0 võidu ja maailmameistritiitli.

Ta kuulus Saksamaa koondisse ka 2016. aasta Euroopa meistrivõistlustel Prantsusmaal.

## Saavutused
;Chelsea
*Premier League: 2014–15
*Football League Cup: 2014–15
;Wolfsburg
*DFB-Pokal: 2014–15
*DFL-Supercup: 2015
;Borussia Dortmund
*DFB-Pokal: 2016–17

## Viited

## Välislingid

* Ametlik koduleht
Xánthi vallaüksus

**Xánthi vallaüksus** (kreeka ενότητα Ξάνθης) on vallaüksus Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuse  Xánthi vallas. 

Elanike arv on 2011. aasta rahvaloenduse järgi 63 083. 

See koosneb järgmistest vallakogukondadest (elanike arvud 2011. aasta rahvaloenduse järgi):
*Évmoironi vallakogukond (3034)
*Kimméria vallakogukond (3898)
*Xánthi vallakogukond (56 151)
Germanicus

**Germanicus Julius Caesar** ( tuntud lihtsalt kui **Germanicus** 24. mai 15 eKr – 10. oktoober 19) oli Rooma keisririigi armee tuntud väejuht. Liignimi Germanicus omistati talle pärast surma, võitude eest Germaanias.

Germanicus Julius Caesar sündis auväärses perekonnas Vana-Rooma keiser (27 eKr – 14 pKr) Augustuse naise Livia, esimesest abielust poja Nero Claudius Drususe ja Augustuse õe Octavia ning Vana-Rooma poliitiku ja väejuhi Marcus Antoniuse tütre peres. Marcus Antonius oli olnud Gaius Julius Caesari oluline poolehoidja. Pärast Caesari mõrvamist purustasid 42. aastal eKr Marcus Antoniuse väed Caesari mõrvarite Cassiuse ja Brutuse leegionid. Antoniusest sai suurriigi kõigi idaalade valitseja. 30 eKr tungis Octavianus Egiptusse, jõudis Aleksandriasse ja vallutas selle.

Germanicus Julius Caesar oli abielus Agrippina Vanemaga, (14 eKr – 33) keiser Augustuse lapselapse, riigimehe Marcus Vipsanius Agrippa tütre, Vana-Rooma keiser (14–37) Tiberiuse naiseõe ja kasutütega.

Germanicus Julius Caesar oli üheks tuntumaks sõjaväeliseks ja poliitiliseks figuuriks pärast Augustuse surma, kelle populaarsus oli sedavõrd suur, et sõjavägi tahtis ta isegi keisriks kuulutada. 4. aastal eKr lapsendas Tiberius Germanicuse, et kindlustada valitsusjärglus ning 7. aastal nimetas ta kvestoriks-. 12. aastal sai Germanicus senaatoriks Rooma Senatisse. 

Aastatel 7–9 teenis ta Tiberiuse vägedes esmalt Doonau piirkonnas ning seejärel Reinil. 1. sajandi algusaastatel sõdis Rooma Reinist itta jäävatel aladel. Oma võimule allutati mitmed germaani hõimud. 7. aastal kuulutati piirkond rahulikuks ning Publius Quinctilius Varus määrati Germaania asehalduriks. Vallutuskampaaniat juhtinud Tiberius lahkus piirkonnast, et tegeleda Illyricumis puhkenud ülestõusuga. Publius Quinctilius Varuse tegi katse tungida kaugemale Germaaniasse ja laiendada ülemvõimu ka ida pool asuvate Weseri ja Elbe jõgede suunas, mis lõppes kaotusega Teutoburgi lahingus Teutoburgi metsas. 9. aasta sügisel varitses Arminius koos oma germaani hõimude liiduga Rooma armeed ja hävitas täielikult XVII, XVIII, XIX leegioni, kolm ratsaväeosa ja kuus abiväelaste kohorti. Kokku langes umbes 20 000 roomlast. 

14. aastal nimetati Julius Caesar Germanicus Rooma armee juhatajaks Germaania piirialadel. Samas on teada, et väejuhina ei olnud ta eriti andekas. Aastal 15 kutsus Segestes Germanicuse Arminiuse vastu Germaaniasse. Julius Caesar Germanicus tungis kattide aladele Weseri jõe ülemjooksul, päästis ta piiramisrõngast ning lubas talle ja tema poolehoidjaile varjupaiga Rooma riigis. 16. aastal ehitas Julius Caesar Germanicus suure laevastiku ja püüdis ebaõnnestunult hõivata Reini deltat. 

18. aastal naasis Julius Caesar Germanicus Rooma ja valiti taas senaatoriks. Tiberius nimetas ta Aadria merest ida pool asuvate alade kõrgeimaks võimukandjaks *maius imperium*iks.

Pärast mitut konflikti Tiberiusega suri Germanicus 19. aastal Antiookias. Tema lähikondsed olid veendunud, et ta mürgitati keisri käsul. 

## Vaata ka
*Arminius, germaanlased
Xánthi vald

**Xánthi vald** on vald Kreekas Ida-Makedoonia ja Traakia piirkonnas Lääne-Traakias Xánthi piirkonnaüksuses.

Elanike arv on 2011. aasta rahvaloenduse järgi 65 133.

Valla keskus on Xánthi.

Vald koosneb kahest vallaüksusest (elanike arvud 2011. aasta rahvaloenduse järgi):
* Xánthi vallaüksus (63 083)
* Stavroúpolise vallaüksus (2050)

## Viited
Gustav Normann

**Gustav Normann** (8. august 1821 Põlula küla, Rägavere vald – 18. jaanuar 1893 Tallinn) oli eesti orelimeister. 

Gustav Normann õppis orelimeistriks tolle aja Euroopa kõige kuulsama meistri Friedrich Ladegasti juures ning pidas 1840. aastast töökoda Tallinnas Uuel tänaval.

## Gustav Normanni orelid
Gustav Normann ehitas oreleid mitmesse kirikusse, tema tuntumad orelid asuvad Tallinna Püha Vaimu kirikus (1847) ja Tallinna Jaani kirikus (1869). 

Gustav Normann on ehitanud 25 (teistel andmetel 36) orelit: 
*Haljala kirikusse, 
*Tallinna Püha Vaimu kirikus (1847),
*Väike-Maarja kirikusse (u 1848), 
*Risti kirikusse (1852),
*Jõelähtme kirikusse (1858),
*Viru-Jaagupi kirikusse, 
*Rakvere Kolmainu kirikusse,
*Tallinna Jaani kirikus (1869),
*Ridala kirikusse (1881), 
*Järva-Jaani kirikusse (1877),
*Esku kabelisse (1879),
*Valjala kirikusse (1888., mõne allika järgi 1870),
*Simuna kirikusse (1889), 
*Kose kirikusse (1890),
*Soome kirikutesse (8): Leppävirta kirikusse (1877), 
*ja ka koduoreleid.

Säilinud on kümme Gustav Normanni ehitatud orelit, millest suurim asub Tallinna Jaani kirikus.

## Isiklikku
Gustav Normanni isa Jakob Normann oli Põlula mõisavalitseja ning tema vend Simuna haridustegelane ja köster-kooliõpetaja Villem Normann.

## Viited

## Välislingid
*Käsmu kiriku oreli ajalugu, virupraostkond.eu
Ksanteen

**Ksanteen** ehk **9''H''-ksanteen** ehk **dibensopüraan** ehk **10-''H''9-antratseen** on kollakate laastudena esinev kristalliline heterotsükliline ühend, tritsükliline eeter. Keemiline valem on C13H10O. CAS-number on 92-83-1. 

Ksanteen kristalliseerub kollakate laastudena, mis lahustuvad hästi mittepolaarsetes lahustites, näiteks benseenis, dietüüleetris ja kloroformis, halvasti etanoolis ja ei lahustu üldse vees.  

Ksanteeni sünteesitakse ksantoonist katalüütilise hüdreerimisega või destillatsiooni teel tsingitolmuga. 

Ksanteeni oksüdeerumisel tekib tagasi ksantoon. 

Ksanteeni kasutatakse orgaanilises sünteesis ning fungitsiidina.

Ksanteenil põhinevad ksanteenvärvid, mille seas on fluorestsentsvärvide hulka kuuluvad fluorestseiin, eosiin (eosiin B, eosiin Y) ja rodamiinid.
Ksanteenvärvid

**Ksanteenvärvid** on orgaanilised värvained, mis sisaldavad ksanteeni heterotsüklilist ringisüsteemi dehüdreeritud olekus. 

Nende ühendite värvus sõltub delokaliseeritud π-elektronide süsteemidest, mida sageli nimetatakse kinoidseteks.  

 

Ksanteenvärvide hulka arvatakse eosiin, fluorestseiin, püroniin G ja rodamiinid. 

## Saamine
Ksanteenvärvid avastati asendatud fenoolide ning karbonüülühendite, näiteks  aldehüüdide või dikarboksüülhappe anhüdriidide vaheliste reaktsioonide uurimisel. Reageerimisel aldehüüdidega tekib mõnikord värvitu vaheaste, mida nimetatakse leukoühendiks. See tuleb järgnevalt värviks oksüdeerida või dehüdreerida.  Ksanteenvärvide puhul esineb leukoühendis ksanteeni heterotsükkel puhtal kujul.
Ksantiin

**Ksantiin** ehk **2,6-dihüdroksüpuriin** ehk **2,6(1H,3H)-puriindioon** ehk **2,6(1H,3H)-puriindiool** on puriinide hulka kuuluv looduslik keemiline ühend, värvitu tahke aine. Molekulivalem on C5H4N4O2. CAS-number on 69-89-6.

Ksantiin on värvitu kristalliline tahke aine, mis lahustub hästi äädikhappe etüülestris, hapetes ja alustes, väga vähe (69&nbsp;mg·l−1) külmas vees (16&nbsp;°C) ning mõõdukalt kuumas vees ja etanoolis.

Ksantiin esineb koos teiste puriinidega muu hulgas teepõõsa lehtedes. Samuti esineb ta  inimese veres, lihastes, maksas ja kuses.

Ksantiin osaleb nukleotiidiainevahetuses ja on puriinide lagundamise vahesaadus (hüdroksüleerumisel positsioonides 2 ja 6). Tekkiv dilaksiim tautomeriseerub täielikult dilaktaamiks. Ksantiin tekib näiteks väikestes kogustes veinis pärmide autolüüsi tagajärjel. Seda juhtub ka kohviubades, kartulites, teepõõsa lehtedes ja mates. Seal on tal erilise struktuuri tõttu väidetavalt ergutav toime.

Ksantiin on juhtaine ksantiinide rühmas, kuhu kuuluvad teepõõsa lehtedes, kohviubades, kakaos, koolapähklites, mates ja guaraana-pauliinia seemnetes sisalduvad ained kofeiin, teobromiin ja teofülliin.
Ksantiit

**Ksantiit** on mineraal, vesuvianiidi kollane erim.  

Ksantiidis on  2,80 massiprotsenti mangaanoksiidi (MnO). 

Seda on leitud lubjakivist Amity lähedalt New Yorgi osariigist.
Ditiokarbonaadid

**Ditiokarbonaadid** ehk **ksantaadid** ehk **ksantogenaadid** on õlilaadsete ksantogeenhapete soolad ja estrid, ditiosüsihappe O-estrid. 

Leelisksantogenaate (näiteks naatriumksantogenaati) saadakse väävelsüsinikust, mõnest alkoholist ja leelishüdroksiidist. 

Neid kasutatakse näiteks flotatsioonivahendina. Kaaliumksantogenaatidega floteeritakse mäenduses maake. Naatriumksantogenaadid on olulised viskooskunstsiidi valmistamisel.

Tehnikas on kõige tähtsam ksantogenaat viskoosi tootmisel vahesaadusena  moodustuv tselluloosksantogenaat.
Ksantogeenhapped

**Ksantogeenhapped** on ditiosüsihappe estrid. 

Need on ebastabiilsed terava lõhnaga õlised vedelikud. Nad lagunevad kergesti väävelsüsinikuks ja alkoholiks. 

SH-rühma vesinikuaatomi asendamisel leelis- või raskmetalli-ioonidega saadakse ksantogenaadid.